section_heading: 2012. – 2015.: Čudesni Spider-Man, Birdman i Broadway
paragraph_text: Od studenoga 2014. do veljače 2015. Stone se pojavila u novijoj inačici brodvejskog mjuzikla Cabaret, a glumila je lik Sally Bowles; tu je ulogu naslijedila od Michelle Williams.<ref> Izjavila je da joj je to bila "najstresnija stvar na svijetu" i da je slušala francusku radiopostaju da bi se pripremila za ulogu.<ref><ref> Marilyn Stasio iz Varietyja kritizirala je njezine pjevačke sposobnosti, a njezinu je ulogu nazvala "ograničenom u emocionalnom smislu, ali ipak pametnim odabirom zbog njezinih glumačkih sposobnosti; njezina oštroumnost i pokretnost savršeno se slažu s njom."<ref> Oba filma objavljena 2015. u kojima je glumila Stone – romantična dramedija Aloha i kriminalistička drama Nerazuman čovjek – bili su komercijalno neuspješni, a kritičari su negativno ocijenili i filmove i njezinu ulogu u obama filmovima. U Alohi Camerona Crowea glumila je uz Bradleyja Coopera i utjelovila je lik pripadnice ratnog zrakoplovstva, dok je u Nerazumnom čovjeku Woodyja Allena glumila simpatiju profesora filozofije (kojeg je glumio Joaquin Phoenix). Prvi navedeni film izazvao je polemike zbog biranja bijelih glumaca u neprimjerenim kontekstima; lik koji je utjelovila Stone trebao je biti azijskog, havajskog i švedskog podrijetla. Naknadno je izrazila žaljenje zbog sudjelovanja u projektu i priznala da je namjerno biranje bijelih glumaca u neprimjerenim kontekstima velik problem u Hollywoodu.<ref> Usprkos negativnim kritikama Stone je na dodjeli nagrada Teen Choice 2015. nominirana za najbolju glumicu u komediji.<ref> Također se pojavila u glazbenom spotu za singl "Anna" Wina Butlera.<ref>